Ing dintên Rêbo tanggal kaping 3, pêpatih dalêm ing Ngayogyakarta angangkatakên ampilanipun badhe pramèswari dalêm, sapanunggilanipun boyongan, ingkang ngirid abdi dalêm bupati anèm wadana galadhag, Radèn Tumênggung Jaganagara, kakasisihan abdi dalêm bupati anèm rèh kapatihan, Radèn Tumênggung Mangundipura, ingkang ngampil abdi dalêm panèwu mantri panèkêt galadhag sarta lurah bêkêl saos siti, tuwin panandhon sabêbaunipun. Dumuginipun ing Sêtasiyun Balapan Surakarta wanci jam: 9, 48 mênit, kapêthukakên abdi dalêm wadana ngajêng, Radèn Mas Arya Padmanagara, sakaliwonipun Radèn